**Volebná účasť v Dunajskej Strede bola totožná s účasťou v roku 2013**

**Vo voľbách do orgánov samosprávnych krajov 4. novembra 2017 účasť voličov bola teritoriálne odlišná.**

Kým v celoštátnom meradle sa volieb zúčastnilo **29,95 % oprávnených voličov, v Trnavskom samosprávnom kraji tento pomer bol nižší**, nakoľko svoje volebné právo uplatnilo len **24,74% občanov.**

**V okrese Dunajská Streda k urnám prišlo iba 21,81% voličov, v Dunajskej Strede volebná účasť bola len 20,48 %-ná.**

V našom meste v zozname voličov figurovalo celkovo 19 905 občanov, k volebným urnám sa z nich dostavilo iba **4 077 voličov. Ak porovnáme volebnú účasť v našom meste s podobným údajom z roku 2013, zistíme, že aj pred štyrmi rokmi sa volieb zúčastnilo 20,48 % oprávnených občanov, teda presne toľko, ako v tohoročných župných voľbách.**

Obyvateľov nášho mesta zrejme zaujímajú aj údaje o tom, aká bola volebná aktivita v osemnástich volebných okrskoch mesta. Na základe štatistík Mestského úradu v Dunajskej Strede bola zaevidovaná nasledovná volebná aktivita v jednotlivých volebných okrskoch.

Najvyššia, až **35,23 %-ná účasť bola zaznamenaná vo volebnom okrsku č. 13. v ZŠ A. Vámbéryho, kde hlasovali obyvatelia z viacerých ulíc v mestskej časti Západ. Najnižšia volebná účasť bola evidovaná vo volebnom okrsku č. 6. v ZŠ Z. Kodálya, kde sa k urnám dostavilo iba 10,8 % voličov.**

V našom prehľade na základe údajov Mestského úradu v Dunajskej Strede uvádzame poradie jednotlivých volebných okrskov podľa volebnej účasti.

1. **35, 23 %**-ná účasť volebný okrsok č. **13.**
2. **33, 47 %**-ná účasť volebný okrsok č. **12.**
3. **27, 07 %**-ná účasť volebný okrsok č. **10.**
4. **27, 05 %**-ná účasť volebný okrsok č. **11**.
5. **24, 00 %**-ná účasť volebný okrsok č. **8.**
6. **23, 43 %**-ná účasť volebný okrsok č. **14**.
7. **22, 82 %**-ná účasť volebný okrsok č. **16**.
8. **22, 03 %**-ná účasť volebný okrsok č. **18**.
9. **21, 00 %**-ná účasť volebný okrsok č. **4**.
10. **19, 35** %-ná účasť volebný okrsok č. **9.**
11. **18, 19 %**-ná účasť volebný okrsok č. **5**.
12. **17, 56** %-ná účasť volebný okrsok č. **3.**
13. **17, 10** %-ná účasť volebný okrsok č. **17**.
14. **17, 00** %-ná účasť volebný okrsok č. **15**.
15. **15, 69** %-ná účasť volebný okrsok č. **7.**
16. **15, 16** %-ná účasť volebný okrsok č. **1.**
17. **14, 65** %-ná účasť volebný okrsok č. **2.**
18. **10, 80** %-ná účasť volebný okrsok č. **6**.

**Aká bola účasť v predchádzajúcich župných voľbách?**

**V roku 2013** sa volieb do orgánov Trnavského samosprávneho kraja v celoštátnom merade zúčastnilo o niečo viac, ako **20 percent oprávnených voličov. V Trnavskom samosprávnom kraji zaznamenali 17, 46 %-nú účasť, v Dunajskej Strede sa župných volieb zúčastnilo 20, 48 % voličov.**

**V roku 2009 v župných volbách do samosprávnych orgánov Trnavského kraja v Dunajskej Strede sa volieb zúčastnilo 3 452 občanov, čo znamená 17,6 %-nú účasť. V celoštátnom meradle sa volieb zúčastnilo takmer 23 percent voličov.**

V roku **2005** v Dunajskej Strede sa župných volieb zúčastnilo iba **10,6 % voličov, kým celoštátny premer bol na úrovni 18 %. /pve/**